gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8730, del 31-01-2020 (2020/421)

Notificació de la sentència dictada en el judici verbal número 930/2018.
------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/421


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 930/2018. [2020/421]  
De: Comunitat de Propietaris de l'Edifici Estíbaliz.  
Procurador: Juan Díaz Siles.  
Contra: Leigh Mery Caine i Paul Anthony Caine.  
Procurador/a:  
En les presents actuacions seguides a instàncies de la Comunitat de Propietaris de l'Edifici Estíbaliz enfront de Leig Mery Caine i Paul Anthony Caine, s'ha dictat Sentència número 246/2019, que diu literalment:  
  
  
«Jutgessa que la dicta: María Martínez-Moya Fernández  
Data: 10 de desembre de 2019  
Dispositiva  
Que estime la demanda interposada pel procurador Juan Díaz Siles, en nom i representació de la Comunitat de Propietaris de l'Edifici Estíbaliz, i condemne solidàriament Leigh Mery Caine i Paul Anthony Caine al pagament a la part demandant de la quantitat de quatre mil dos-cents trenta-cinc euros amb quaranta cèntims (4.235,40 ?), així com als interessos legals corresponents des de la data de presentació de la demanda fins al complet pagament i a l'abonament de les costes processals.»  
  
I atès que es troben els demandats, Leigh Mery Caine i Paul Anthony Caine, en parador ignorat, s'expedeix aquest edicte a fi que els servisca de notificació de forma deguda.  
  
Benidorm, 11 de desembre de 2019.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 8868, del 28-07-2020 (2020/5835)

Informació pública relativa a la sol·licitud formulada per la Confraria de Pescadors de Cullera de concessió per a l'explotació de la grua i rampa de varada del port de Cullera.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5835


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació pública relativa a la sol·licitud formulada per la Confraria de Pescadors de Cullera de concessió per a l'explotació de la grua i rampa de varada del port de Cullera. [2020/5835]  
La Confraria de Pescadors de Cullera ha sol·licitat una concessió demanial per a l'explotació de la grua i rampa de varada del port de Cullera.  
En compliment del que es disposa en l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptat des de l'endemà de la seua publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
L'expedient queda de manifest en les dependències següents:  
Conselleria de Política Territorial, Obres Públiques i Mobilitat  
Servei d'Administració de Ports i Aeroports  
C/ Democràcia, 77  
46832 València  
  
València, 9 de juliol de 2020.- El director general de Ports, Aeroports i Costes: Emilio Miguel Obiol Menero.
Diari Oficial de la Generalitat Valenciana


Sumari del DOGV 8727, del 28-01-2020 (2019/12001)

Notificació de la sentència dictada en el procediment de divorci contenciós número 1012/2018.
---------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12526


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment de divorci contenciós número 1012/2018. [2019/12063]  
De: Guillermo Anibal Campaña Cruz i Esperanza del Pilar Campaña Cruz.  
Procuradora: María Roberto Valle.  
Contra: Martha Cecilia Shinnin León.  
  
M. Nieves Martínez López, lletrada de l'Administració de justícia del Jutjat de Primera Instància i Instrucció número 5 de Paterna (València), faig saber que en aquest jutjat se segueix la interlocutòria de família. Divorci contenciós número 1012/2018, instada per Guillermo Anibal Campaña Cruz contra Martha Cecilia Shinnin León, en la qual en el dia de hui s'ha dictat resolució, i s'ha acordat notificar la sentència dictada amb data 23 de juliol de 2019, a aquesta demandada en ignorat parador.  
Es fa constar que contra aquesta sentència es podrà interposar un recurs d'apel·lació, davant aquest mateix jutjat, dins del termini de 20 dies.  
I perquè li servisca de notificació de sentència en forma deguda a la demandada rebel Martha Cecilia Shinnin León, lliure aquest edicte.   
  
Paterna, 26 de novembre de 2019.- La lletrada de l'Administració de justícia: M. Nieves Martínez López.
Diari Oficial de la Generalitat Valenciana


Sumari del DOGV 8753, del 03-03-2020 (2020/1575)

Convocatòria i bases del procés selectiu per a cobrir una plaça d'auxiliar administratiu per consolidació d'ocupació.
---------------------------------------------------------------------------------------------------------------------

### Dades del document

Número de DOGV
:   8753

Data del DOGV
:   03-03-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1575


Data del document
:   17-02-2020

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * concurs administratiu

Convocatòria i bases del procés selectiu per a cobrir una plaça d'auxiliar administratiu per consolidació d'ocupació. [2020/1575]  
En el Butlletí Oficial de la Província d'Alacant num. 246, de data 27 desembre de 2019, així com en la seu electrònica i tauler d'anuncis de l'Ajuntament d'Agost, s'han publicat íntegrament les bases que han de regir el procés selectiu per a cobrir una plaça d'Auxiliar Administratiu de l'Ajuntament d'Agost, per consolidació d'ocupació, mitjançant el procediment de concurs oposició.  
Les instàncies es presentaran d'acord amb el que estableix la base tercera de les quals regeixen la convocatòria, en el termini de 20 dies hàbils a comptar des de l'endemà de la publicació de l'anunci de l'extracte de la convocatòria en el Boletín Oficial del Estado.  
La llista provisional i la llista definitiva del personal admés i exclòs al concurs oposició es publicaran en el Butlletí Oficial de la Província d'Alacant, en el tauler d'anuncis municipal i en l'electrònic.  
  
Els restants anuncis referents a la convocatòria, quan procedisquen de conformitat amb les bases, es faran públics en la seu electrònica i en el tauler d'anuncis de l'Ajuntament.  
  
Agost, 17 de febrer de 2020.- L'alcalde: Juan José Castelló Molina.
Diari Oficial de la Generalitat Valenciana


Sumari del DOGV 8830, del 09-06-2020 (2020/4065)

Informació pública de la iniciativa presentada per a la tramitació, en règim de gestió per propietaris, del programa d'actuació aïllada en l'avinguda d'Equador, carrer de Manuel Melià i Fuster (Don Pío) i carrer de José Albí.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4065


Data del document
:   02-06-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la iniciativa presentada per a la tramitació, en règim de gestió per propietaris, del programa d'actuació aïllada en l'avinguda d'Equador, carrer de Manuel Melià i Fuster (Don Pío) i carrer de José Albí. [2020/4065]  
Per mitjà de la Resolució GL-2192, de data 22.05.2020, s'ha admés a tràmit la proposta de programa d'actuació aïllada a l'avinguda d'Equador, carrer de Manuel Melià i Fuster (Don Pío) i carrer de José Albí, formulada per la mercantil Urbanas Coval, SL, i se sotmet a informació pública per un termini de quaranta-cinc dies hàbils, el document programa, el document inici de tramitació, el projecte d'urbanització, la proposta de conveni urbanístic i la proposició juridicoeconòmica, de conformitat amb el que disposa l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
La documentació sotmesa a informació pública es podrà consultar en la web municipal www.valencia.es, així com en el Servei de Gestió Urbanística, Secció Gestió de Sòl Municipal siti en les dependències municipals del carrer d'Amadeu de Savoia, 11, pati A, 2a planta, per a la qual cosa haurà de sol·licitar cita prèvia a través del telèfon 406 770 267 de dilluns a divendres de 08.30 a 14.00 hores, extensions 3440, 3437 i 3425.  
Als efectes de l'article 44 de la Llei 39/2015, d'1 d'octubre, del procediment administratiu comú de les administracions públiques, aquest anunci serveix de notificació a aquells titulars de drets en l'àmbit que siguen desconeguts, s'ignore el lloc de la notificació o bé, intentada aquesta, no s'haguera pogut practicar, com a anunci de caràcter facultatiu i previ a què haurà de publicar-se en el Boletín Oficial del Estado.  
  
  
València, 2 de juny de 2020.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8891, del 26-08-2020 (2020/6788)

Informació pública de l'actualització de tarifa de subministrament d'aigua potable i manteniment de comptadors a la població de Beniarjó per a l'any 2020.
----------------------------------------------------------------------------------------------------------------------------------------------------------

### Dades del document

Número de DOGV
:   8891

Data del DOGV
:   26-08-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6788


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifa de subministrament d'aigua potable i manteniment de comptadors a la població de Beniarjó per a l'any 2020. [2020/6788]  
S'informa per a general coneixement, que en relació amb la sol·licitud de modificació de tarifes de subministrament domiciliari a Beniarjó i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
AIGUA POTABLE   
 Domèstics  
 Quota de servei Euros/mes  
   
 Calibre (fins)   
 13 mm 3,077  
 15 mm 4,615  
 20 mm 7,693  
 25 mm 10,768  
 30 mm 15,384  
 40 mm 30,769  
 50 mm 46,153  
 65 mm 61,537  
 80 mm 76,923  
 100 mm 107,690  
 125 mm 169,228  
 Boca d'incendi 6,885  
   
   
 Domèstics  
 Quota consum Euros/m³  
 Límits mensuals   
 Bloc I fins 8,33 0,260  
 Bloc II entre 8,33 i 16,67 0,387  
 Bloc III més 16,67 0,517  
   
 Domèstics  
 Manteniment comptador Euros/mes  
   
 Calibre (fins)   
 13 mm 0,815  
 15 mm 1,237  
 20 mm 2,051  
 25 mm 2,869  
 30 mm 4,106  
 40 mm 8,210  
 50 mm 12,315  
 65 mm 16,421  
 80 mm 20,525  
 100 mm 28,749  
 125 mm 45,169  
  
  
Sobre les presents tarifes s'aplicarà IVA d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 24 d'agost de 2020.- El gerent: Miguel Angel Ferri Llopis.
Diari Oficial de la Generalitat Valenciana


Sumari del DOGV 8713, del 09-01-2020 (2019/12370)

ACORD de 25 d'octubre de 2019, del Consell General del Consorci de Museus de la Comunitat Valenciana, pel qual s'aprova la relació de llocs de treball.
-------------------------------------------------------------------------------------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/12058


Data del document
:   25-10-2019

Organisme emissor
:   Consorci de Museus de la Comunitat Valenciana

Tipus de document
:   Acord

Correcció d'errades

 Descriptors 

:   * concurs administratiu

ACORD de 25 d'octubre de 2019, del Consell General del Consorci de Museus de la Comunitat Valenciana, pel qual s'aprova la relació de llocs de treball. [2019/12950]  
Per mitjà d'un acord del Consell General del Consorci de Museus de la Comunitat Valenciana, de data de 25 d'octubre de 2019, es va aprovar la relació de llocs de treball, la qual queda configurada tal com apareix a continuació.  
  
València, 30 de desembre de 2019.- El gerent: José Luis Pérez Pont.
Diari Oficial de la Generalitat Valenciana


Sumari del DOGV 8871, del 31-07-2020 (2020/6173)

Extracte de la Resolució de 17 de juliol de 2020, del rector, per la qual es publica la convocatòria d'una beca de formació universitària en dret laboral universitari.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6173


Data del document
:   17-07-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 17 de juliol de 2020, del rector, per la qual es publica la convocatòria d'una beca de formació universitària en dret laboral universitari. [2020/6173]  
BDNS (identif.): 517479.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Graduat/da en Relacions Laborals. Aquesta titulació ha d'haver sigut obtinguda l'any 2019/2020 o posterior, en universitats espanyoles o estrangeres, en aquest últim cas sempre que s'haja obtingut l'homologació del títol per resolució definitiva.  
  
Segon. Objecte  
Es convoca una beca amb la finalitat de completar la formació adquirida per titulats universitaris en Relacions Laborals per al desenvolupament de la seva activitat en el Servei d'Advocacia mitjançant la col·laboració en l'estudi, la gestió i la tramitació d'expedients laborals, facilitant la seua ulterior inserció en el mercat laboral.  
  
Tercer. Bases reguladores  
https://boumh.umh.es/files/2020/07/RR\_01187\_2020.pdf  
  
Quarta. Quantia  
L'ajuda econòmica que es percebrà per part del becari/ària seleccionat/da serà de 1.000 €/mes, als quals se'ls aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social. Quantia màxima de la convocatòria: 11.000 euros.  
  
Cinqué. Termini de presentació de sol·licituds  
Des de l'endemà de la publicació en el Diari Oficial de la Generalitat Valenciana. El termini finalitza 7 dies hàbils després de l'endemà de la publicació en el DOGV.  
  
Elx, 17 de juliol de 2020.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8886, del 19-08-2020 (2020/6424)

Notificació de la sentència dictada en el judici verbal número 940/2019.
------------------------------------------------------------------------

### Dades del document

Número de DOGV
:   8886

Data del DOGV
:   19-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6424


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 940/2019. [2020/6424]  
Procediment: judici verbal (Efectivitat drets reals inscrits - 250.1.7) [JVE] -940/2019  
De: Kutxabank, SA.  
Procurador: Manuel Vidal Sánchez.  
Contra: Naoual Zazouli i ignorats ocupants habitatge C/ Sant Ernest, 5 - 3r - 9a  
Procuradora: María Paz Sánchez Gómez.  
  
En el present procediment de judici verbal 940/2019, seguit a instàncies de Kutxabank, SA, contra Naoual Zazouli i ignorats ocupants habitatge C/ Sant Ernest, 5 - 3r-9a s'ha dictat sentència, l'encapçalament i la part dispositiva de la qual són literalment:  
Sentència núm. 46/2020  
València, 24 de febrer de 2020.  
Vistos per M. Cristina López de Haro Martin, magistrada jutgessa del Jutjat de Primera Instància número 21 de València i el seu partit, les presents actuacions de judici verbal núm. 940/19, seguides a instàncies de Kutxabank, SA, representada pel procurador dels tribunals, Vidal Sánchez, i assistida pel lletrat Navasqüés Dacal contra ignorats ocupants de l'habitatge situat a València, carrer de Sant Ernest, 5, 3r, porta 9, i Naoual Zazouli, que hi compareix representada per la procuradora Gómez Sánchez i assistida pel lletrat López Chuliá, correspon dictar la següent resolució;  
  
Dispositiva  
Estime la demanda interposada per Kutxabank, SA, representada pel procurador dels tribunals, Vidal Sánchez, contra ignorats ocupants de l'habitatge situat a València, carrer de Sant Ernest, 5, 3r, porta 9, i Naoual Zazouli, que hi compareix representada per la procuradora Gómez Sánchez, i condemne els mencionats demandats a reconéixer i respectar el dret de propietat de l'actora sobre la finca urbana situada a València, carrer Sant Ernest, núm. 5, 3r, porta 9, finca registral núm. 6216, inscrita en el Registre de la Propietat núm. 16 de València, així com a abstindre's de pertorbar la legítima possessió d'aquesta finca per l'actora, a desallotjar-la i deixar l'immoble vacu, lliure i expedit, i a plena disposició, ocupació i utilització per part del demandant, i a obligar-los a abstindre's de molestar-lo en la seua quieta i pacífica possessió. Tot això amb imposició de costes processals a la part demandada.  
  
Recurs. Signatures.  
I trobant-se el codemandat, ignorats ocupants habitatge C/ Sant Ernest, 5 - 3r- 9a, en parador ignorat, s'expedeix el present edicte a fi que servisca de notificació en forma a aquest.  
  
València, 24 de juliol de 2020.- La lletrada d'Administració de justícia: Míriam Muñoz Prieto.
Diari Oficial de la Generalitat Valenciana


Sumari del DOGV 8749, del 26-02-2020 (2020/1544)

Informació pública de la interposició del recurs contenciós administratiu que es tramita en el procediment ordinari 1/000287/2019-G, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, i cita en termini les persones interessades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8749

Data del DOGV
:   26-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1544


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la interposició del recurs contenciós administratiu que es tramita en el procediment ordinari 1/000287/2019-G, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, i cita en termini les persones interessades. [2020/1544]  
La Secció Primera de la Sala Contenciosa Administrativa del Tribunal Superior de Justícia de la Comunitat Valenciana ha comunicat a aquesta Conselleria d'Agricultura, Desenvolupament Rural, Emergència Climàtica i Transició Ecològica la interposició d'un recurs contenciós administratiu que es tramita amb la referència procediment ordinari 1/000287/2019-G, interposat per Pablo Jesús Payá Bernabé i José Payá Bernabé, contra la desestimació presumpta del recurs de reposició interposat contra la Resolució de 21 d'abril de 2015, de la Conselleria d'Infraestructures, Territori i Medi Ambient, d'aprovació del Catàleg de vies pecuàries de la Comunitat Valenciana (DOGV núm. 7559, de 29.06.2015).  
La comunicació del tribunal reclama a la Conselleria la remissió de l'expedient administratiu corresponent i adverteix que aquesta reclamació serveix de citació a l'Administració d'acord amb l'article 50 de la Llei reguladora de la jurisdicció contenciosa administrativa, i assenyala l'obligació d'aquesta administració, de conformitat amb el que es disposa en l'article 48 de l'esmentada llei, de la citació a comparéixer en actuacions a totes aquelles persones que pogueren ser afectades per la mencionada interposició.  
En conseqüència, en compliment de la sol·licitud formulada, i de conformitat amb el que disposa l'article 49 de la Llei 29/1998, de 13 de juliol, reguladora de la jurisdicció contenciosa administrativa, se cita les persones interessades en aquest recurs perquè puguen personar-se davant del Tribunal Superior de Justícia de la Comunitat Valenciana com a demandades en el termini de nou (9) dies; també se'ls fa saber que hi hauran de comparéixer degudament representades en la forma establida en l'article 23.2 i 3 de la Llei de la jurisdicció contenciosa administrativa.   
  
València, 13 de febrer de 2020.- El sotssecretari: Alfonso Puncel Chornet.
Diari Oficial de la Generalitat Valenciana


Sumari del DOGV 8857, del 15-07-2020 (2020/5512)

Correcció de las bases para cobrir en propietat una plaça de oficial o oficiala de policia local.
-------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5512


Data del document
:   06-03-2020

Organisme emissor
:   Ajuntament de Sueca

Tipus de document
:   Correcció d'errades

Descriptors 

:   * Sueca
    * concurs administratiu

Correcció de las bases para cobrir en propietat una plaça de oficial o oficiala de policia local. [2020/5512]  
 En el Butlletí Oficial de la Província de València número 46, de 6 de març de 2020 apareixen publicades íntegrament les correccions aprovades per la Resolució d'Alcaldia núm. 338/2020, de 13.02.2020, de rectificació de les bases per a la provisió en propietat d'una plaça d'oficial o oficiala de la Policia Local de l'Ajuntament de Sueca, promoció interna, pertanyent a l'escala administració especial, subescala serveis especials, classe policia local i el seus auxiliars, escala executiva, grup B, pertanyent a l'oferta d'ocupació pública de 2018, aprovada per la JGL del 28 de maig de 2018, publicada en el Butlletí Oficial de la Província de València núm. 118, de 20.06.2018.  
Cosa que es fa pública.  
  
Sueca, 6 de març de 2020.- L'alcalde president: Dimas Francisco Vázquez España.